title: 2010/261/EU: Odluka Komisije od 4. svibnja 2010. o sigurnosnom planu za središnji sustav SIS II i komunikacijsku infrastrukturu

text:
               19/Sv. 006

               HR

               Službeni list Europske unije

               264

         32010D0261

               L 112/31

               SLUŽBENI LIST EUROPSKE UNIJE

               04.05.2010.

      ODLUKA KOMISIJE

   od 4. svibnja 2010.
   o sigurnosnom planu za središnji sustav SIS II i komunikacijsku infrastrukturu
   (2010/261/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1987/2006 Europskog parlamenta i Vijeća od 20. prosinca 2006. o uspostavi, djelovanju i upotrebi druge generacije Schengenskog informacijskog sustava (SIS II) (1), a posebno njezin članak 16.,
   uzimajući u obzir Odluku Vijeća 2007/533/PUP od 12. lipnja 2007. o uspostavi, djelovanju i upotrebi druge generacije Schengenskog informacijskog sustava (SIS II) (2), a posebno njezin članak 16.,
   budući da:

               (1)

               Članak 16. Uredbe (EZ) br. 1987/2006 i članak 16. Odluke 2007/533/PUP predviđaju da bi upravljačko tijelo u odnosu na središnji SIS II te Komisija u odnosu na komunikacijsku infrastrukturu trebali donijeti potrebne u mjere, uključujući sigurnosni plan.

               (2)

               Članak 15. stavak 4. Uredbe (EZ) br. 1987/2006 i članak 15. stavak 4. Odluke 2007/533/PUP predviđaju da bi u prijelaznom razdoblju, dok upravljačko tijelo ne preuzme svoje zadaće, Komisija trebala biti odgovorna za operativno upravljanje središnjim sustavom SIS II.

               (3)

               Budući da upravljačko tijelo još nije uspostavljeno, sigurnosni plan koji treba donijeti Komisija u prijelaznom razdoblju trebalo bi primjenjivati i za središnji SIS II.

               (4)

               Uredba (EZ) 45/2001 Europskog parlamenta i Vijeća (3) primjenjuje se na obradu osobnih podataka koju obavlja Komisija u okviru izvršavanja svojih zadaća operativnog upravljanja sustavom SIS II.

               (5)

               Članak 15. stavak 7. Uredbe (EZ) br. 1987/2006 i članak 15. stavak 7. Odluke 2007/533/PUP predviđaju da ako Komisija delegira svoje odgovornosti u prijelaznom razdoblju, prije nego upravljačko tijelo preuzme svoje odgovornosti, Komisija osigurava da to delegiranje ne utječe negativno ni na jedan učinkovit nadzorni mehanizam u skladu sa zakonodavstvom Unije, bez obzira radi li se o mehanizmu Suda, Revizorskog suda ili europskog nadzornika za zaštitu podataka.

               (6)

               Kada upravljačko tijelo preuzme svoje odgovornosti, trebalo bi donijeti vlastiti sigurnosni plan u vezi sa središnjim sustavom SIS II. Kada upravljačko tijelo preuzme svoje odgovornosti, taj bi sigurnosni plan trebao prestati važiti u mjeri u kojoj se odnosi na središnji sustav SIS II.

               (7)

               Članak 4. stavak 3. Uredbe (EZ) br. 1987/2006 i članak 4. stavak 3. Odluke 2007/533/PUP predviđaju da je glavni CS-SIS, koji osigurava tehnički nadzor i upravljanje, smješten u Strasbourgu (Francuska), dok je sigurnosna kopija CS-SIS, koji u slučaju pada sustava glavnog CS-SIS osigurava sve njegove funkcije, smještena u mjestu Sankt Johann im Pongau (Austrija).

               (8)

               U sigurnosnom bi planu trebalo predvidjeti jednog dužnosnika za sigurnost sustava koji obavlja zadaće u vezi sa sigurnošću središnjeg sustava SIS II i komunikacijske infrastrukture te dva lokalna dužnosnika za sigurnost koji obavljaju zadaće u vezi sa sigurnošću središnjeg sustava SIS II i komunikacijske infrastrukture. Kako bi se osigurao učinkovit i pravodoban odgovor na sigurnosne incidente kao i izvješćivanje o njima, trebalo bi odrediti uloge dužnosnika za sigurnost.

               (9)

               Trebalo bi oblikovati sigurnosnu politiku u kojoj su opisane sve tehničke i organizacijske pojedinosti u skladu s odredbama ove Odluke.

               (10)

               Trebalo bi utvrditi mjere za osiguravanje odgovarajuće razine sigurnosti djelovanja središnjeg sustava SIS II i komunikacijske infrastrukture.

         DONIJELA JE OVU ODLUKU:
   POGLAVLJE I.

      OPĆE ODREDBE

   Članak 1.
   Predmet
   1.   Ova Odluka uspostavlja organizaciju sigurnosti i sigurnosne mjere (sigurnosni plan) za zaštitu središnjeg sustava SIS II i podataka koji se u njemu obrađuju od svega što prijeti njegovoj raspoloživosti, cjelovitosti i povjerljivosti u smislu članka 16. stavka 1. Uredbe (EZ) br. 1987/2006 i članka 16. stavka 1. Odluke 2007/533/PUP o uspostavi, djelovanju i upotrebi druge generacije Schengenskog informacijskog sustava (SIS II) za vrijeme prijelaznog razdoblja, dok upravljačko tijelo ne preuzme svoje zadaće.
   (2)   Ova Odluka uspostavlja organizaciju sigurnosti i sigurnosne mjere (sigurnosni plan) za zaštitu komunikacijske infrastrukture od svega što prijeti njezinoj raspoloživosti, cjelovitosti i povjerljivosti u smislu članka 16. Uredbe (EZ) br. 1987/2006 i članka 16. Odluke 2007/533/PUP o uspostavi, djelovanju i upotrebi druge generacije Schengenskog informacijskog sustava (SIS II).
   POGLAVLJE II.

      ORGANIZACIJA, ODGOVORNOSTI I UPRAVLJANJE INCIDENTIMA

   Članak 2.
   Zadaće Komisije
   1.   Komisija provodi i prati učinkovitost sigurnosnih mjera za središnji SIS II iz ove Odluke.
   2.   Komisija provodi i prati učinkovitost sigurnosnih mjera za komunikacijsku infrastrukturu iz ove Odluke.
   3.   Komisija između svojih dužnosnika imenuje dužnosnika za sigurnost sustava. Dužnosnika za sigurnost sustava imenuje glavni direktor Glavne uprave Komisije za pravdu, slobodu i sigurnost. Zadaće dužnosnika za sigurnost sustava posebno obuhvaćaju:

               (a)

               pripremanje sigurnosne politike, kako je opisana u članku 7. ove Odluke;

               (b)

               praćenje učinkovitosti provedbe sigurnosnih postupaka središnjeg sustava SIS II;

               (c)

               praćenje učinkovitosti provedbe sigurnosnih postupaka komunikacijske infrastrukture;

               (d)

               doprinos pripremanju izvješća u vezi sa sigurnošću iz članka 50. Uredbe (EZ) br. 1987/2006 i članka 66. Odluke 2007/533/PUP;

               (e)

               usklađivanje i pomaganje u provjerama i revizijama, koje obavlja europski nadzornik za sigurnost podataka iz članka 45. Uredbe (EZ) br. 1987/2006 i članka 61. Odluke 2007/533/PUP, kao i obavješćivanje dužnosnika Komisije za zaštitu podataka o incidentima u smislu članka 5. stavka 2.;

               (f)

               nadziranje ispravnosti i cjelovitosti primjene ove Odluke i sigurnosne politike od strane bilo kojega ugovaratelja, uključujući podugovaratelje koji su na bilo koji način uključeni u upravljanje središnjim sustavom SIS II;

               (g)

               nadziranje ispravnosti i cjelovitosti primjene ove Odluke i sigurnosne politike od strane bilo kojega ugovaratelja, uključujući podugovaratelje koji su na bilo koji način uključeni u upravljanje komunikacijskom infrastrukturom;

               (h)

               održavanje popisa pojedinačnih nacionalnih kontaktnih točaka za sigurnost sustava SIS II i omogućavanje njegove zajedničke uporabe s lokalnim dužnosnikom za sigurnost komunikacijske infrastrukture;

               (i)

               omogućavanje zajedničke uporabe popisa iz točke (h) lokalnom dužnosniku za sigurnost središnjeg sustava SIS II.

         Članak 3.
   Lokalni dužnosnik za sigurnost središnjeg sustava SIS II
   1.   Ne dovodeći u pitanje članak 8., Komisija između svojih dužnosnika imenuje lokalnog dužnosnika za sigurnost središnjeg sustava SIS II. Sprečavaju se sukobi interesa između dužnosti lokalnog dužnosnika za sigurnost i bilo koje druge službene dužnosti. Lokalnog dužnosnika za sigurnost središnjeg sustava SIS II imenuje glavni direktor Glavne uprave Komisije za pravdu, slobodu i sigurnost.
   2.   Lokalni dužnosnik za sigurnost središnjeg sustava SIS II osigurava, da se u glavnom sustavu SIS II provode sigurnosne mjere iz ove Odluke i da se poštuju sigurnosni postupci. U pogledu sigurnosne kopije CS-SIS, lokalni dužnosnik za sigurnost središnjeg sustava SIS II nadalje osigurava da se provode sigurnosne mjere iz ove Odluke, osim onih iz članka 9., te da se poštuju odnosni sigurnosni postupci.
   3.   Lokalni dužnosnik za sigurnost središnjeg sustava SIS II može bilo koju od svojih zadaća dodijeliti podređenom osoblju. Sprečavaju se sukobi interesa između dužnosti izvršavanja tih zadaća i bilo koje druge službene dužnosti. Do lokalnog dužnosnika za sigurnost ili njegovog ili njezinog podređenog moguće je u svakome trenutku doći preko jedinstvenog kontaktnog telefonskog broja i adrese.
   4.   Lokalni dužnosnik za sigurnost središnjeg sustava SIS II obavlja zadaće koje proizlaze iz sigurnosnih mjera koje treba donijeti na lokacijama glavnog središnjeg CS-SIS II i sigurnosne kopije CS-SIS II, u okviru ograničenja iz stavka 1., posebno uključujući:

               (a)

               lokalne operativne zadaće sigurnosti, uključujući reviziju protupožarne stjenke, redovito testiranje i reviziju sigurnosti te izvješćivanje o njoj;

               (b)

               praćenje učinkovitosti plana neprekinutog djelovanja i osiguravanje redovitog izvođenja vježbi;

               (c)

               osiguravanje dokaza o svim incidentima u središnjem sustavu SIS II koji bi mogli utjecati na sigurnost središnjeg sustava SIS II i komunikacijske infrastrukture, te izvješćivanje dužnosniku za sigurnost sustava o takvim incidentima;

               (d)

               obavješćivanje dužnosnika za sigurnost sustava o mogućoj potrebi za izmjenom sigurnosne politike;

               (e)

               nadziranje čiji je cilj da svi ugovaratelji i podugovaratelji, koji su na bilo koji način uključeni u operativno upravljanje središnjim sustavom SIS II, primjenjuju ovu Odluku i sigurnosnu politiku;

               (f)

               osiguravanje da osoblje bude upoznato sa svojim obvezama i nadziranje primjene sigurnosne politike;

               (g)

               praćenje razvoja IT sigurnosti i osiguravanje odgovarajućeg osposobljavanja osoblja;

               (h)

               pripremanje osnovnih informacija i mogućnosti za oblikovanje, ažuriranje i revidiranje sigurnosne politike, u skladu s člankom 7.

         Članak 4.
   Lokalni dužnosnik za sigurnost komunikacijske infrastrukture
   1.   Ne dovodeći u pitanje članak 8., Komisija između svojih dužnosnika imenuje lokalnog dužnosnika za sigurnost komunikacijske infrastrukture. Sprečavaju se sukobi interesa između dužnosti lokalnog dužnosnika za sigurnost i bilo koje druge službene dužnosti. Lokalnog dužnosnika za sigurnost komunikacijske infrastrukture imenuje glavni direktor Glavne uprave Komisije za pravdu, slobodu i sigurnost.
   2.   Lokalni dužnosnik za sigurnost komunikacijske infrastrukture nadzire funkcioniranje komunikacijske infrastrukture te osigurava provedbu sigurnosnih mjera i poštovanje sigurnosnih postupaka.
   3.   Lokalni dužnosnik za sigurnost komunikacijske infrastrukture može bilo koju od svojih zadaća dodijeliti podređenom osoblju. Sprečavaju se sukobi interesa između dužnosti izvršavanja tih zadaća i bilo koje druge službene dužnosti. Do lokalnog dužnosnika za sigurnost ili njegovog ili njezinog podređenog moguće je u svakom trenutku doći preko jedinstvenog kontaktnoga telefonskog broja i adrese.
   4.   Lokalni dužnosnik za sigurnost komunikacijske infrastrukture obavlja zadaće koje proizlaze iz sigurnosnih mjera koje treba donijeti u vezi s komunikacijskom infrastrukturom, posebno uključujući:

               (a)

               sve operativne zadaće u vezi s komunikacijskom infrastrukturom, uključujući reviziju protupožarne stjenke, redovito testiranje i reviziju sigurnosti te izvješćivanje o njoj;

               (b)

               praćenje učinkovitosti plana neprekinutog djelovanja i osiguravanje redovitog izvođenja vježbi;

               (c)

               osiguravanje dokaza o svim incidentima u komunikacijskoj infrastrukturi koji bi mogli utjecati na sigurnost središnjeg sustava SIS II i komunikacijske infrastrukture, te izvješćivanje dužnosniku za sigurnost sustava o takvim incidentima;

               (d)

               obavješćivanje dužnosnika za sigurnost sustava o mogućoj potrebi za izmjenom sigurnosne politike;

               (e)

               nadziranje čiji je cilj da svi ugovaratelji i podugovaratelji, koji su na bilo koji način uključeni u operativno upravljanje komunikacijskom infrastrukturom, primjenjuju ovu Odluku i sigurnosnu politiku;

               (f)

               osiguravanje da osoblje bude upoznato sa svojim obvezama i nadziranje primjene sigurnosne politike;

               (g)

               praćenje razvoja IT sigurnosti i osiguravanje odgovarajućeg osposobljavanja osoblja;

               (h)

               pripremanje osnovnih informacija i mogućnosti za oblikovanje, ažuriranje i revidiranje sigurnosne politike, u skladu s člankom 7.

         Članak 5.
   Sigurnosni incidenti
   1.   Sigurnosnim incidentom smatra se svaki događaj koji utječe ili može utjecati na sigurnost sustava SIS II i koji mu može prouzročiti štetu ili gubitak, posebno u slučaju mogućeg pristupa podacima ili kada su raspoloživost, cjelovitost i povjerljivost podataka bile ili mogle biti ugrožene.
   2.   Sigurnosnim incidentima upravlja se tako da se osigura brz, učinkovit i odgovarajući odgovor, u skladu sa sigurnosnom politikom. Uspostavljaju se postupci za oporavak od incidenta.
   3.   Informacije o sigurnosnom incidentu koji utječe ili bi mogao utjecati na djelovanje sustava SIS II u državi članici ili na raspoloživost, cjelovitost i povjerljivost podataka koje je unijela ili poslala država članica, dostavljaju se dotičnoj državi članici. O sigurnosnim incidentima obavješćuju se dužnosnik za zaštitu podataka i Komisija.
   Članak 6.
   Upravljanje incidentom
   1.   Ako osoblje ili ugovaratelji uključeni u razvijanje, upravljanje ili djelovanje sustava SIS II zamijete bilo kakve sigurnosne slabosti ili sumnjaju u njihovo postojanje, od njih se zahtijeva da te slabosti evidentiraju i o njima izvijeste dužnosnika za sigurnost sustava ili lokalnog dužnosnika za sigurnost komunikacijske infrastrukture.
   2.   Ako se otkrije bilo kakav incident koji utječe ili bi mogao utjecati na sigurnost sustava SIS II, lokalni dužnosnik sigurnost komunikacijske infrastrukture što je prije moguće, u pisanom obliku ili, ako je slučaj hitan, drugim komunikacijskim kanalima, o tome obavješćuje dužnosnika za sigurnost sustava i, prema potrebi, jedinstvenu nacionalnu kontaktnu točku za sigurnost sustava SIS II, ako u dotičnoj državi članici takva kontaktna točka postoji. Izvješće sadrži opis sigurnosnog incidenta, razinu rizika, moguće posljedice i mjere koje su donesene ili bi trebalo donijeti radi ublažavanja rizika.
   3.   Lokalni dužnosnik sigurnost komunikacijske infrastrukture odmah osigurava sve dokaze o sigurnosnom incidentu. Takvi dokazi stavljaju se na raspolaganje dužnosniku za sigurnost sustava na njegov zahtjev, u mjeri u kojoj je to moguće na temelju primjenjivih odredbi o zaštiti podataka.
   4.   U sigurnosnoj politici utvrđuju se postupci za dobivanje povratnih informacija, kako bi se osiguralo dostavljanje informacija o vrsti, upravljanju i posljedicama sigurnosnog incidenta dužnosniku za sigurnost sustava i lokalnom dužnosniku za sigurnost komunikacijske infrastrukture, kada se jednom incidentom ovlada tako da se više ne razvija.
   5.   Stavci 1. do 4. primjenjuju se mutatis mutandis na incidente u središnjem sustavu SIS II. U toj mjeri se svako upućivanje na lokalnog dužnosnika za sigurnost komunikacijske infrastrukture u stavcima 1. do 4. tumači kao upućivanje na lokalnog dužnosnika za sigurnost središnjeg sustava SIS II.
   POGLAVLJE III.

      SIGURNOSNE MJERE

   Članak 7.
   Sigurnosna politika
   1.   Glavni direktor Glavne uprave za pravdu, slobodu i sigurnost uspostavlja, ažurira i redovito preispituje obvezujuću sigurnosnu politiku u skladu s ovom Odlukom. U sigurnosnoj politici predviđaju se podrobni postupci i mjere za zaštitu komunikacijske infrastrukture od svega što prijeti njezinoj raspoloživosti, cjelovitosti i povjerljivosti, uključujući planiranje postupanja u izvanrednim okolnostima, kako bi se osigurala odgovarajuća razina sigurnosti, kako je propisana ovom Odlukom. Sigurnosna politika usklađena je s ovom Odlukom.
   2.   Sigurnosna politika temelji se na procjeni rizika. Mjere opisane u sigurnosnoj politici razmjerne su prepoznatim rizicima.
   3.   Procjena rizika i sigurnosna politika ažuriraju se, ako tehnološke promjene, otkrića novih prijetnji ili bilo koje druge okolnosti izazovu potrebu za tim. Sigurnosna politika se u svakome slučaju preispituje jednom godišnje, kako bi se osiguralo da odgovara najnovijoj procjeni rizika ili bilo kojoj drugoj nanovo otkrivenoj tehnološkoj promjeni, prijetnji ili nekim drugim važnim okolnostima.
   4.   Sigurnosnu politiku priprema dužnosnik za sigurnost sustava u koordinaciji s lokalnim dužnosnikom za sigurnost središnjeg sustava SIS II i lokalnim dužnosnikom za sigurnost komunikacijske infrastrukture.
   5.   Stavci 1. do 4. primjenjuju se mutatis mutandis na sigurnosnu politiku središnjeg sustava SIS II. U toj mjeri se svako upućivanje na lokalnog dužnosnika za sigurnost komunikacijske infrastrukture u stavcima 1. do 4. tumači kao upućivanje na lokalnog dužnosnika za sigurnost središnjeg sustava SIS II.
   Članak 8.
   Provedba sigurnosnih mjera
   1.   Provedba zadaća i zahtjeva utvrđenih u ovoj Odluci i u sigurnosnoj politici, uključujući zadaću imenovanja lokalnog dužnosnika za sigurnost, može biti ugovorena s vanjskim izvođačima ili povjerena privatnim ili javnim tijelima.
   2.   U tom slučaju Komisija pravno obvezujućim sporazumom osigurava da se zahtjevi utvrđeni u ovoj Odluci i u sigurnosnoj politici u cijelosti poštuju. Ako se zadaća imenovanja lokalnog dužnosnika za sigurnost delegira ili se njezino izvođenje povjeri vanjskom izvođaču, Komisija pravno obvezujućim sporazumom osigurava da će se izvođač zadaće savjetovati s Komisijom u vezi s osobom koju treba imenovati za lokalnog dužnosnika za sigurnost.
   Članak 9.
   Nadzor pristupa opremi
   1.   Za zaštitu područja u kojima se nalazi oprema za obradu podataka koriste se sigurnosna područja s odgovarajućim preprekama i ulaznim kontrolama.
   2.   Unutar sigurnosnih područja se određuju osigurana područja radi zaštite fizičkih komponenti (sredstava), uključujući hardver, nosače podataka i konzole, planove i drugu dokumentaciju o sustavu SIS II kao i urede i druga radna mjesta osoblja koje je uključeno u rad sustava SIS II. Ta osigurana područja štite se odgovarajućim ulaznim kontrolama, kako bi se osiguralo da pristup bude omogućen samo ovlaštenom osoblju. Rad u osiguranim područjima podliježe podrobna sigurnosna pravila, koja su određena u sigurnosnoj politici.
   3.   Za urede, sobe i opremu predviđa se fizičko osiguranje. Pristupne točke kao što su područja za dostavu i istovar, kao i druge točke do kojih bi mogle pristupiti neovlaštene osobe, nadziru se i, ako je to moguće, izoliraju od opreme za obradu podataka, kako bi se izbjegao neovlašten pristup.
   4.   Oblikuje se i primjenjuje fizička zaštita sigurnosnih područja od prirodnih nesreća ili nesreća koje prouzroči čovjek, koja je razmjerna riziku.
   5.   Oprema se štiti od fizičkih i okolišnih opasnosti te od mogućnosti za neovlašten pristup.
   6.   Ako su Komisiji dostupne takve informacije, na popis iz članka 2. stavka 3. točke (h) dodaje se jedinstvena kontaktna točka za nadziranje provedbe odredbi ovog članka u prostorijama u kojima se nalazi sigurnosna kopija CS-SIS.
   Članak 10.
   Nadzor nosača podataka i sredstava
   1.   Odvojivi nosači podataka, koji sadrže podatke, zaštićuju se od neovlaštenog pristupa, zlouporabe ili oštećivanja, a njihova se čitljivost osigurava tijekom cijelog životnog vijeka podataka.
   2.   Kada više ne postoji potreba za njima, nosači podataka se zbrinjavaju u skladu s podrobnim postupcima utvrđenima u sigurnosnoj politici.
   3.   Registrima se osigurava dostupnost informacija o lokacijama čuvanja podataka, primjenjivim razdobljima čuvanja i o dopuštenjima za pristup.
   4.   Utvrđuju se sva važna sredstva komunikacijske infrastrukture, kako bi ih se moglo zaštititi u skladu s njihovom važnošću. Vodi se registar važne IT opreme, koji se stalno ažurira.
   5.   Na raspolaganju je dokumentacija o komunikacijskoj infrastrukturi koja se stalno ažurira. Takva dokumentacija mora biti zaštićena od neovlaštenoga pristupa.
   6.   Stavci 1. do 5. primjenjuju se mutatis mutandis na središnji sustav SIS II. U toj mjeri se svako upućivanje na komunikacijsku infrastrukturu tumači kao upućivanje na središnji sustav SIS II.
   Članak 11.
   Nadzor čuvanja
   1.   Poduzimaju se odgovarajuće mjere za osiguravanje ispravnog čuvanja podataka i sprečavanje neovlaštenog pristupa njima.
   2.   Svi elementi opreme koji sadrže nosače za čuvanje podataka sigurno se uništavaju ili se prije odlaganja provjeravaju, kako bi se osiguralo da osjetljivi podaci budu uklonjeni ili da preko njih u cijelosti budu zapisani drugi podaci.
   Članak 12.
   Nadzor lozinki
   1.   Sve lozinke čuvaju se na sigurnom i s njima se postupa povjerljivo. Ako se pojavi sumnja da je lozinka otkrivena, treba je odmah promijeniti ili odgovarajući korisnički račun onemogućiti. Koriste se jedinstveni i individualni korisnički identiteti.
   2.   U sigurnosnoj politici se određuju postupci za prijavljivanje i odjavljivanje, kako bi se spriječio svaki neovlašteni pristup.
   Članak 13.
   Nadzor pristupa
   1.   Za sigurnosnu politiku uspostavlja se postupak za službenu registraciju i de-registraciju osoblja, kojim se za potrebe operativnog upravljanja odobrava ili ukida pristup hardveru i programskoj podršci sustava SIS II. Dodjeljivanje i uporaba odgovarajućih provjera za pristup (lozinke ili druga odgovarajuća sredstva) nadziru se kroz službeni upravljački postupak, kako je utvrđen u sigurnosnoj politici.
   2.   Pristup hardveru i programskoj podršci sustava SIS II pri CS-SIS:

               i.

               ograničen je na ovlaštene osobe;

               ii.

               ograničen je na slučajeve, u kojima je moguće utvrditi legitiman interes u skladu s člankom 45. Uredbe (EZ) br. 1987/2006 i člankom 61. Odluke 2007/522UP ili s člankom 50. stavkom 2. Uredbe (EZ) br. 1987/2006 i člankom 66. stavkom 2. Odluke 2007/533/PUP;

               iii.

               ne traje dulje i nije opsežniji nego što je to potrebno za potrebe pristupa; i

               iv.

               događa se samo u skladu s politikom za nadzor pristupa, koja se određuje u okviru sigurnosne politike.

         3.   Pri CS-SIS koriste se samo konzole i programska podrška koje je odobrio lokalni dužnosnik za sigurnost središnjeg sustava SIS II. Uporaba sistemskih pomagala koja bi mogla zaobići sistemski i programski nadzor ograničava se i nadzire. Uvode se postupci za nadzor instalacije programske podrške.
   Članak 14.
   Nadzor komunikacije
   Nadzire se komunikacijska infrastruktura kako bi se osigurala raspoloživost, cjelovitost i povjerljivost razmjene informacija. Za zaštitu podataka koji se prenose putem komunikacijske infrastrukture koriste se šifrirana sredstva.
   Članak 15.
   Nadzor unosa
   Račune osoba kojima je odobren pristup programskoj podršci sustava SIS II putem CS-SIS nadzire lokalni dužnosnik za sigurnost središnjeg sustava SIS II. Uporaba tih računa, uključujući vrijeme i korisnički identitet, se evidentira.
   Članak 16.
   Nadzor prijenosa
   1.   U okviru sigurnosne politike određuju se odgovarajuće mjere kako bi se spriječilo neovlašteno čitanje, kopiranje, mijenjanje ili brisanje osobnih podataka tijekom njihova prijenosa u ili iz sustava SIS II ili tijekom prijenosa nosača podataka. U okviru sigurnosne politike donose se odredbe u pogledu dopuštenih oblika slanja ili prijenosa te u vezi s odgovornosti za prijenos predmeta i njihovo stizanje na odredište. Nosač podataka ne sadrži nikakve druge podatke, osim onih koje treba poslati.
   2.   Usluge koje osiguravaju treće stranke, a uključuju pristup, obradu i priopćavanje podataka ili upravljanje opremom za obradu podataka ili dodavanje proizvoda ili usluga opremi za obradu podataka, imaju integrirane odgovarajuće sigurnosne kontrole.
   Članak 17.
   Sigurnost komunikacijske infrastrukture
   1.   Komunikacijskom infrastrukturom se na odgovarajući način upravlja i ona se nadzire, kako bi se zaštitila od opasnosti i kako bi se osigurala sigurnost same komunikacijske infrastrukture i središnjeg sustava SIS II, uključujući podatke koji se putem njih razmjenjuju.
   2.   Sigurnosna svojstva, razine usluga i zahtjevi upravljanja za sve mrežne usluge utvrđuju se u okviru sporazuma o osiguravanju mrežnih usluga s pružateljem usluga.
   3.   Osim pristupnih točaka sustava SIS II, zaštićuju se i sve dodatne usluge koje koristi komunikacijska infrastruktura. Prikladne se mjere definiraju u sigurnosnoj politici.
   Članak 18.
   Praćenje
   1.   Evidencije s podacima iz članka 18. stavka 1. Uredbe (EZ) br. 1987/2006 i članka 18. stavka 1. Odluke 2007/533/PUP, koji se odnose na svako pristupanje i svaku razmjenu osobnih podataka u CS-SIS sigurno se čuvaju u prostorijama, i iz njih su dostupne, u kojima je smješten glavni CS-SIS i sigurnosna kopija CS-SIS, tijekom najduljeg razdoblja iz članka 19. stavka 3. Uredbe (EZ) br. 1987/2006 i članka 18. stavka 3. Odluke 2007/533/PUP.
   2.   U okviru sigurnosne politike određuju se postupci za praćenje uporabe ili nedostataka opreme za obradu podataka, a rezultati praćenja se redovito pregledavaju. Prema potrebi se poduzimaju odgovarajuće mjere.
   3.   Sredstva za vođenje evidencije i same evidencije zaštićuju se od nedopuštenog zahvata i od neovlaštenog pristupa, kako bi se ispunili zahtjevi u pogledu prikupljanja podataka i kako bi se sačuvali dokazi tijekom razdoblja čuvanja.
   Članak 19.
   Mjere šifriranja
   Za zaštitu informacija se, prema potrebi, koriste mjere šifriranja. Njihovu uporabu, svrhu i uvjete uporabe mora prethodno odobriti dužnosnik za sigurnost sustava.
   POGLAVLJE IV.

      SIGURNOST LJUDSKIH RESURSA

   Članak 20.
   Profili osoblja
   1.   U okviru sigurnosne politike određuju se funkcije i odgovornosti osoba kojima je odobren pristup središnjem sustavu SIS II.
   2.   U okviru sigurnosne politike određuju se funkcije i odgovornosti osoba kojima je odobren pristup komunikacijskoj infrastrukturi.
   3.   Sigurnosne uloge i odgovornosti osoblja Komisije, ugovaratelja i osoblja uključenog u operativno upravljanje određuju se, dokumentiraju i priopćavaju dotičnim osobama. Za osoblje Komisije te uloge i odgovornosti su navedene u opisu posla i ciljevima; za ugovaratelje su te uloge i odgovornosti navedene u ugovorima ili sporazumima o razini usluge.
   4.   Sa svim osobama na koje se ne primjenjuju pravila javnih službi Europske unije ili država članica se zaključuju sporazumi o povjerljivosti i tajnosti. Osoblje koje mora raditi s podacima sustava SIS II ima potrebnu dozvolu ili potvrdu u skladu s podrobnim postupcima koji se određuju u okviru sigurnosne politike.
   Članak 21.
   Informacije osoblja
   1.   Svom osoblju i ugovarateljima osigurava se odgovarajuće osposobljavanje o sigurnosnoj svijesti, pravnim zahtjevima, politikama i postupcima, u mjeri u kojoj je to potrebno za njihove dužnosti.
   2.   U okviru sigurnosne politike za osoblje i ugovaratelje, kojima prestaje zaposlenje ili im istječe ugovor, određuju se odgovornosti povezane s promjenom ili prestankom zaposlenja, kao i postupci za upravljanje povratom sredstava i oduzimanjem prava na pristup.
   POGLAVLJE V.

      ZAVRŠNA ODREDBA

   Članak 22.
   Primjena
   1.   Ova Odluka stupa na snagu na dan koji odredi Vijeće u skladu s člankom 55. stavkom 2. Uredbe (EZ) br. 1987/2006 i člankom 71. stavkom 2. Odluke 2007/533/PUP.
   2.   Članak 1. stavak 1., članak 2. stavak 1., članak 2. stavak 3. točke (b), (d), (f) i (i), članak 3., članak 6. stavak 5., članak 7. stavak 5., članak 9. stavak 6., članak 10. stavak 6., članak 13. stavci 2. i 3., članci 15. i 18. te članak 20. stavak 1. prestaju važiti u trenutku kada upravljačko tijelo preuzme svoje odgovornosti.

      Sastavljeno u Bruxellesu 4. svibnja 2010.

            Za Komisiju

            Predsjednik

         José Manuel BARROSO

      (1)  SL L 381, 28.12.2006., str. 4.

      (2)  SL L 205, 7.8.2007., str. 63.

      (3)  SL L 8, 12.1.2001., str. 1.


title: Odluka Vijeća (ZVSP) 2015/555 od 7. travnja 2015. o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu

text:
               8.4.2015

               HR

               Službeni list Europske unije

               L 92/91

         ODLUKA VIJEĆA (ZVSP) 2015/555
   od 7. travnja 2015.
   o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 12. travnja 2011. donijelo Odluku 2011/235/ZVSP (1).

               (2)

               Na temelju preispitivanja Odluke 2011/235/ZVSP mjere ograničavanja iz te odluke trebalo bi produljiti do 13. travnja 2016.

               (3)

               Vijeće je također zaključilo da bi unose u vezi s određenim osobama i jednim subjektom s popisa u Prilogu Odluci 2011/235/ZVSP trebalo ažurirati.

               (4)

               Nadalje, više nema razloga za zadržavanje dvije osobe na popisu osoba i subjekata koji podliježu mjerama ograničavanja iz Priloga Odluci 2011/235/ZVSP.

               (5)

               Osim toga, trebalo bi izbrisati jedan unos u vezi s osobom koja je već na popisu u Prilogu Odluci 2011/235/ZVSP.

               (6)

               Odluku 2011/235/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. stavak 2. Odluke 2011/235/ZVSP zamjenjuje se sljedećim:

      „2.   Ova Odluka primjenjuje se do 13. travnja 2016. Ona se stalno preispituje. Produljuje se ili mijenja, prema potrebi, ako Vijeće smatra da njezini ciljevi nisu ispunjeni.”

   Članak 2.
   Prilog Odluci 2011/235/ZVSP mijenja se kako je navedeno u Prilogu ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 7. travnja 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2011/235/ZVSP od 12. travnja 2011. o mjerama ograničavanja protiv određenih osoba i subjekata s obzirom na stanje u Iranu (SL L 100, 14.4.2011., str. 51.).

      PRILOG

                  1.

                  Unosi za sljedeće osobe brišu se s popisa navedenog u Prilogu Odluci 2011/235/ZVSP:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  2.

                  Unosi za sljedeće osobe i subjekt, navedeni u Prilogu Odluci 2011/235/ZVSP, zamjenjuju se dolje navedenim unosima:

                     Osobe

                              Ime

                              Identifikacijski podaci

                              Razlozi

                              Datum uvrštenja na popis

                              10.

                              RADAN Ahmad-Reza

                              Mjesto rođenja: Isfahan (Iran) – Datum rođenja: 1963.

                              Ravnatelj Policijskog centra za strateške studije, bivši zamjenik načelnika nacionalne policije Irana do lipnja 2014. Kao zamjenik načelnika nacionalne policije od 2008. Radan je bio odgovoran za premlaćivanja, ubojstva i proizvoljna uhićenja i pritvaranja prosvjednika koja su izvršile policijske snage.

                              12.4.2011.

                              13.

                              TAEB Hossein

                              Mjesto rođenja: Teheran – Datum rođenja: 1963.

                              Zamjenik zapovjednika obavještajnog krila IRGC-a. Bivši zapovjednik snaga Basij do listopada 2009. Snage pod njegovim zapovjedništvom sudjelovale su u masovnim premlaćivanjima, ubojstvima, pritvaranjima i mučenjima mirnih prosvjednika.

                              12.4.2011.

                              14.

                              SHARIATI Seyeed Hassan

                              Bivši voditelj pravosudnih tijela u Mashhadu do rujna 2014. Vjerojatno je trenutačno u postupku preraspodjele na drugu funkciju. Suđenja pod njegovim nadzorom odvijala su se po hitnom postupku i na zatvorenim zasjedanjima, bez poštovanja temeljnih prava optuženih, a temeljila su se na priznanjima koja su iznuđena pod pritiskom i mučenjem. Kako su presude o pogubljenju izricane masovno, smrtne su kazne izricane bez pravilnog poštovanja postupaka pravičnog saslušanja.

                              12.4.2011.

                              15.

                              DORRI-NADJAFABADI Ghorban-Ali

                              Mjesto rođenja: Najafabad (Iran) – Datum rođenja: 1945.

                              Član Skupštine stručnjaka i predstavnik Vrhovnog vođe u („središnjoj”) pokrajini Markazi. Bivši iranski glavni javni tužitelj do rujna 2009., kao i bivši ministar za obavještajnu djelatnost za Khatamijeva predsjedništva.
                              Kao iranski glavni javni tužitelj nakon prvih postizbornih prosvjeda naredio je i nadzirao montirane sudske procese u okviru kojih se nisu poštovala prava optuženih i gdje im je bilo uskraćeno pravo na odvjetnika. Snosi odgovornost i za zlouporabe u Kahrizaku.

                              12.4.2011.

                              16.

                              HADDAD Hassan (također poznat kao Hassan ZAREH DEHNAVI)

                              Bivši sudac u 26. podružnici Revolucionarnog suda u Teheranu. Bio je nadležan za predmete pritvorenika povezane s krizom nakon izbora i redovito je prijetio obiteljima pritvorenika kako bi ih ušutkao. Imao je ključnu ulogu u izdavanju naloga za zadržavanje u istražnom centru Kahrizak. U studenome 2014. iranske vlasti službeno su priznale njegovu ulogu u smrti pritvorenikâ.

                              12.4.2011.

                              18.

                              HEYDARIFAR Ali-Akbar

                              Bivši sudac Revolucionarnog suda u Teheranu. Sudjelovao u suđenjima prosvjednicima. Pravosudna tijela ispitala su ga u vezi s pozivima na sud koje je uputio istražni centar Kahrizak. Imao je ključnu ulogu u izdavanju naloga za zadržavanje pritvorenika u istražnom centru Kahrizak. U studenome 2014. iranske vlasti službeno su priznale njegovu ulogu u smrti pritvorenikâ.

                              12.4.2011.

                              19.

                              JAFARI-DOLATABADI Abbas

                              Mjesto rođenja: Yazd (Iran) – Datum rođenja: 1953.

                              Teheranski glavni javni tužitelj od kolovoza 2009. Dolatabadijev ured optužio je veliki broj prosvjednika, uključujući pojedince koji su sudjelovali u prosvjedima u prosincu 2009. u Noći Ašure. Naredio je zatvaranje Karroubijeva ureda u rujnu 2009. i uhićenje više reformističkih političara i zabranio dvije reformističke političke stranke u lipnju 2010. Njegov je ured optužio prosvjednike optužbom Muharebeha, mržnje prema Bogu, za što je predviđena smrtna kazna, a onima kojima je prijetila smrtna kazna nije omogućio pravičan sudski postupak. Njegov je ured također uzeo za metu i zatvarao reformiste, aktiviste za ljudska prava i predstavnike medija kao dio šireg zatiranja političke oporbe.

                              20.

                              MOGHISSEH Mohammad (također poznat kao NASSERIAN)

                              Sudac, voditelj Revolucionarnog suda u Teheranu, 28. podružnica. Bio je nadležan za postizborne predmete. Izrekao je duge kazne zatvora u okviru nepoštenih suđenja društvenim i političkim aktivistima i novinarima i više smrtnih kazni prosvjednicima i društvenim i političkim aktivistima.

                              12.4.2011.

                              21.

                              MOHSENI-EJEI Gholam- Hossein

                              Mjesto rođenja: Ejiyeh – Datum rođenja: oko 1956.

                              Iranski glavni javni tužitelj od rujna 2009. i glasnogovornik pravosudnih tijela i bivši ministar za obavještajnu djelatnost tijekom izbora 2009. Dok je bio ministar za obavještajnu djelatnost tijekom izbora 2009. obavještajci pod njegovim zapovjedništvom bili su odgovorni za zatvaranje, mučenje i iznuđivanje lažnih priznanja pod pritiskom od stotina aktivista, novinara, disidenata i reformističkih političara. Osim toga, političke su ličnosti prisiljavali na lažna priznanja pod neizdrživim ispitivanjima, koja su uključivala mučenje, zlostavljanje, ucjene i prijetnje članovima obitelji.

                              12.4.2011.

                              22.

                              MORTAZAVI Said

                              Mjesto rođenja: Meybod, Yazd (Iran) – Datum rođenja: 1967.

                              Bivši teheranski glavni javni tužitelj do kolovoza 2009.
                              Kao teheranski glavni javni tužitelj izdao je opći nalog koji je upotrijebljen za zatvaranje stotina aktivista, novinara i studenata. U siječnju 2010. parlamentarnom istragom utvrđena je njegova izravna odgovornost za zadržavanje triju pritvorenika koji su potom umrli u pritvoru. Razriješen je dužnosti u kolovozu 2010. nakon ispitivanja koje su pokrenula iranska pravosudna tijela o njegovoj ulozi u smrti trojice muškaraca koji su na njegov nalog pritvoreni nakon izbora. U studenome 2014. iranske vlasti službeno su priznale njegovu ulogu u smrti pritvorenikâ.

                              12.4.2011.

                              23.

                              PIR-ABASSI Abbas

                              Sudac u 26. podružnici Revolucionarnog suda u Teheranu. Nadležan je za predmete povezane s razdobljem nakon izbora; izrekao je duge kazne zatvora u okviru nepoštenih suđenja aktivistima za ljudska prava i više smrtnih kazna prosvjednicima.

                              12.4.2011.

                              28.

                              YASAGHI Ali-Akbar

                              Sudac Vrhovnog suda. Bivši glavni sudac Revolucionarnog suda u Mashhadu. Suđenja u njegovoj nadležnosti odvijala su se po hitnom postupku i na zatvorenim zasjedanjima, bez poštovanja temeljnih prava optuženih. Kako su presude o pogubljenju izricane masovno, smrtne su kazne izricane bez pravilnog poštovanja postupaka pravičnog saslušanja.

                              12.4.2011.

                              30.

                              ESMAILI Gholam-Hossein

                              Voditelj teheranskih pravosudnih tijela. Bivši predsjednik iranske Organizacije za zatvore. U tom je svojstvu sudjelovao u masovnom zatvaranju političkih prosvjednika i prikrivanju zlouporaba počinjenih u okviru zatvorskog sustava.

                              12.4.2011.

                              34.

                              AKBARSHAHI Ali-Reza

                              Glavni direktor iranske Agencije za borbu protiv narkotika. Bivši zapovjednik teheranske policije. Pod njegovim vodstvom policijske snage bile su odgovorne za primjenu izvansudske sile nad osumnjičenima tijekom uhićenja i istražnog pritvora. Teheranska policija također je umiješana u racije u studentskim domovima Teheranskog sveučilišta u lipnju 2009. kada su, prema podacima povjerenstva iranskog parlamenta (Madžlisa), pripadnici policije i milicije Basiji ozlijedili više od 100 studenata.

                              10.10.2011.

                              36.

                              AVAEE Seyyed Ali-Reza (također poznat kao: AVAEE Seyyed Alireza)

                              Savjetnik Disciplinskog suda za suce od travnja 2014. Bivši predsjednik teheranskih pravosudnih tijela. Kao predsjednik teheranskih pravosudnih tijela odgovoran je za povrede ljudskih prava, proizvoljna uhićenja, uskraćivanje prava zatvorenicima i porast broja pogubljenja.

                              10.10.2011.

                              37.

                              BANESHI Jaber

                              Savjetnik pravosudnih tijela u Iranu. Bivši tužitelj u Shirazu do 2012. Bio je odgovoran za pretjeranu i sve češću primjenu smrtne kazne izricanjem desetaka smrtnih kazni. Tužitelj u predmetu bombaškog napada u Shirazu 2008., koji je režim iskoristio kako bi na smrt osudio nekoliko protivnika režima.

                              10.10.2011.

                              40.

                              HABIBI Mohammad Reza

                              Zamjenik tužitelja u Isfahanu. Sudjelovao je u postupcima u kojima su optuženicima uskraćena prava na pravedno suđenje – npr. Abdollahu Fathiju koji je pogubljen u svibnju 2011. nakon što je Habibi tijekom njegovog suđenja u ožujku 2010. zanemario njegovo pravo na saslušanje i probleme s duševnim zdravljem. Sudjelovao je stoga u teškim kršenjima prava na pravičan sudski postupak, što je doprinijelo pretjeranoj i sve češćoj primjeni smrtne kazne i naglom porastu pogubljenja od početka 2011.

                              10.10.2011.

                              41.

                              HEJAZI Mohammad

                              Mjesto rođenja: Ispahan Datum rođenja: 1956.

                              Kao zamjenik čelnika oružanih snaga imao je ključnu ulogu u zastrašivanju i prijećenju iranskim „neprijateljima” te bombardiranju selâ iračkih Kurda. Bivši čelnik Korpusa Sarollah IRGC-a u Teheranu i bivši čelnik snaga Basij, igrao je središnju ulogu u postizbornom suzbijanju prosvjeda.

                              10.10.2011.

                              47.

                              KHALILOLLAHI Moussa (također poznat kao: KHALILOLLAHI Mousa, ELAHI Mousa Khalil)

                              Tužitelj u Tabrizu. Sudjelovao je u predmetu Sakineha Mohammadi-Ashtianija te je odgovoran za ozbiljne povrede prava na pravičan sudski postupak.

                              10.10.2011.

                              48.

                              MAHSOULI Sadeq (također poznat kao: MAHSULI, Sadeq)

                              Mjesto rođenja: Oroumieh (Iran) Datum rođenja: 1959./60.

                              Savjetnik bivšeg predsjednika i trenutačnog člana Vijeća za primjerenost Mahmouda Ahmadinejada i član Fronte ustrajnosti. Ministar socijalne skrbi i socijalne sigurnosti između 2009. i 2011. Ministar unutarnjih poslova do kolovoza 2009. Kao ministar unutarnjih poslova, Mahsouli je bio nadležan za sve policijske snage, sigurnosne agente Ministarstva unutarnjih poslova i agente u civilu. Snage pod njegovim zapovjedništvom odgovorne su za napade na studentske domove Teheranskog sveučilišta 14. lipnja 2009. i mučenja studenata u podrumu Ministarstva (zloglasna podrumska etaža 4). Ostali prosvjednici teško su zlostavljani u centru za pritvor Kahrizak kojim je upravljala policija pod nadzorom Mahsoulija.

                              10.10.2011.

                              49.

                              MALEKI Mojtaba

                              Tužitelj u Kermanshahu. Igrao je ulogu u dramatičnom povećanju broja presuda sa smrtnom kaznom u Iranu, između ostalog u kaznenom progonu sedmoro zatvorenika osuđenih za trgovanje drogom, koji su obješeni istog dana, 3. siječnja 2010., u središnjem zatvoru u Kermanshahu.

                              10.10.2011.

                              52.

                              KHODAEI SOURI Hojatollah

                              Mjesto rođenja: Selseleh (Iran) – Datum rođenja: 1964.

                              Član Odbora za nacionalnu sigurnost i vanjsku politiku. Parlamentarni zastupnik za pokrajinu Lorestan. Član parlamentarnog povjerenstva za vanjsku i sigurnosnu politiku. Bivši upravitelj zatvora Evin do 2012. Mučenje je bila uobičajena praksa u zatvoru Evin dok je Souri bio upravitelj. Mnogi aktivisti bili su pritvoreni u odjelu 209 zbog svojih mirnih aktivnosti protivljenja vladajućem režimu.

                              10.10.2011.

                              53.

                              TALA Hossein (također poznat kao: TALA Hosseyn)

                              Zastupnik u iranskom parlamentu. Bivši glavni guverner („Farmandar”) pokrajine Teheran do rujna 2010., bio je odgovoran za intervenciju policijskih snaga te stoga za suzbijanje prosvjeda.
                              U prosincu 2010. primio je nagradu zbog svoje uloge u represiji poslije izbora.

                              10.10.2011.

                              54.

                              TAMADDON, Morteza (također poznat kao: TAMADON Morteza)

                              Mjesto rođenja: Shahr Kord-Isfahan Datum rođenja: 1959.

                              Voditelj Vijeća pokrajine Teheran za javnu sigurnost. Bivši glavni guverner IRGC-a pokrajine Teheran.
                              Kao guverner pokrajine Teheran i voditelj Vijeća pokrajine Teheran za javnu sigurnost, snosi opću odgovornost za sve represivne aktivnosti koje poduzima IRGC u pokrajini Teheran, između ostalog represiju nad političkim prosvjedima u lipnju 2009.

                              10.10.2011.

                              57.

                              HAJMOHAM-MADI Aziz

                              Sudac na kaznenom sudu pokrajine Teheran. Bivši sudac u prvom vijeću suda Evin. Vodio je nekoliko suđenja prosvjednicima, između ostalog, suđenje Abdol-Rezi Ghanbariju, učitelju koji je uhićen u siječnju 2010. i osuđen na smrt zbog svojih političkih aktivnosti. Prvostupanjski sud u Evinu osnovan je unutar zatvora Evin, što je u ožujku 2010. pozdravio Jafari Dolatabadi. U tom zatvoru neki optuženici zatvarani su u samicu, zlostavljani i prisiljavani na davanje lažnih izjava.

                              10.10.2011.

                              59.

                              BAKHTIARI Seyyed Morteza

                              Mjesto rođenja: Mashad (Iran) Datum rođenja: 1952.

                              Zamjenik glavnog državnog odvjetnika, odgovoran za politička i sigurnosna pitanja. Bivši ministar pravosuđa od 2009. do 2013.
                              Dok je obnašao funkciju ministra pravosuđa zatvorski uvjeti u Iranu pali su ispod prihvaćenih međunarodnih standarda, a zlostavljanje zatvorenika bilo je ustaljeno. Osim toga imao je ključnu ulogu u prijetnjama i zlostavljanju iranske dijaspore objavljujući osnivanje posebnog suda koji će suditi samo Irancima koji žive izvan zemlje. Dok je obnašao tu funkciju u Iranu je naglo porastao broj pogubljenja, između ostalog tajnih pogubljenja koje vlada nije objavila te pogubljenja za kaznena djela povezana s drogom.

                              10.10.2011.

                              60.

                              HOSSEINI, dr. Mohammad (također poznat kao: HOSSEYNI, dr. Seyyed Mohammad; Seyed, Sayyed i Sayyid)

                              Mjesto rođenja: Rafsanjan, Kerman Datum rođenja: 1961.

                              Savjetnik bivšeg predsjednika i trenutačnog člana Vijeća za primjerenost Mahmouda Ahmadinejada. Bivši ministar kulture i islamskog usmjeravanja (od 2009. do 2013.). Bivši član IRGC-a, sudjelovao je u represiji nad novinarima.

                              10.10.2011.

                              61.

                              MOSLEHI, Heydar (također poznat kao: MOSLEHI Heidar; MOSLEHI Haidar)

                              Mjesto rođenja: Isfahan (Iran) Datum rođenja: 1956.

                              Voditelj organizacije za publikacije o ulozi svećenstva u ratu. Bivši ministar za obavještajnu djelatnost (od 2009. do 2013.).
                              Pod njegovim je vodstvom Ministarstvo za obavještajnu djelatnost nastavilo praksu raširenih proizvoljnih pritvaranja i progona prosvjednika i disidenata. Ministarstvo za obavještajnu djelatnost upravlja odjelom 209 zatvora Evin gdje su smješteni mnogi aktivisti zbog svojih mirnih aktivnosti kojima se protive aktualnoj vladi. Ispitivači iz Ministarstva za obavještajnu djelatnost zatvorenike u odjelu 209 tukli su te ih psihički i seksualno zlostavljali.

                              10.10.2011.

                              62.

                              ZARGHAMI Ezzatollah

                              Mjesto rođenja: Dezful (Iran) Datum rođenja: 22. srpnja 1959.

                              Ravnatelj Radiotelevizije Islamske Republike Irana (IRIB) do studenoga 2014. Vjerojatno je trenutačno u postupku preraspodjele na drugu funkciju. Tijekom svog mandata na IRIB-u bio je odgovoran za sve programske odluke. IRIB je u kolovozu 2009. i prosincu 2011. prenosio iznuđena priznanja pritvorenika i niz „režiranih suđenja”. To predstavlja jasnu povredu međunarodnih odredaba o pravednom suđenju i pravu na pravičan sudski postupak.

                              23.3.2012.

                              63.

                              TAGHIPOUR Reza

                              Mjesto rođenja: Maragheh (Iran) Datum rođenja: 1957.

                              Vijećnik Gradskog vijeća Teherana. Bivši ministar za informiranje i komunikacije (2009.–2012.).
                              Kao ministar za informiranje bio je jedan od vodećih dužnosnika zaduženih za cenzuru i nadzor internetskih aktivnosti kao i za sve vrste komunikacija (osobito mobilnih telefona). Tijekom ispitivanja političkih pritvorenika ispitivači koriste njihove osobne podatke, poštu i komunikacije. U nekoliko navrata nakon predsjedničkih izbora 2009. i tijekom uličnih prosvjeda bile su prekinute mobilne veze i opcija slanja tekstualnih poruka, satelitski TV kanali bili su ometani, a internet na nekim lokacijama isključen ili barem usporen.

                              23.3.2012.

                              64.

                              KAZEMI Toraj

                              Pukovnik u policijskom odjelu za tehnologiju i komunikacije, najavio je kampanju novačenja vladinih hakera kako bi se ostvario bolji nadzor nad informacijama na internetu i napale „opasne” stranice.

                              23.3.2012.

                              65.

                              LARIJANI Sadeq

                              Mjesto rođenja: Najaf (Irak) – Datum rođenja: 1960. ili kolovoz 1961.

                              Voditelj pravosudnih tijela. Voditelj pravosudnih tijela mora dati suglasnost i potpisati svaku kaznu za qisas (odmazda), hodoud (zločin protiv Boga) i ta'zirat (zločin protiv države). To uključuje sudske presude koje uključuju smrtnu kaznu, bičevanje i amputacije. Tako je osobno potpisao brojne smrtne kazne, u suprotnosti s međunarodnim normama, između ostalog kamenovanje ili vješanje, pogubljenje maloljetnika i javna pogubljenja kao što su slučajevi kada su zatvorenici obješeni s mostova pred tisućama ljudi.
                              Također je dozvolio tjelesna kažnjavanja kao što su amputacije i kapanje kiseline u oči osuđenika. Otkad je Sadeq Larijani preuzeo dužnost znatno je povećan broj proizvoljnih uhićenja političkih zatvorenika, zagovaratelja ljudskih prava i pripadnika manjina. Broj pogubljenja također se naglo povećao od 2009. Sadeq Larijani također snosi odgovornost za sustavna kršenja prava na pravedno suđenje od strane iranskog pravosuđa.

                              23.3.2012.

                              66.

                              MIRHEJAZI Ali

                              Pripadnik je bliskog kruga osoba oko vrhovnog vođe, jedan od odgovornih za planiranje suzbijanja prosvjeda što se provodi od 2009. te povezan s odgovornima za suzbijanje prosvjeda.

                              23.3.2012.

                              68.

                              RAMIN Mohammad-Ali

                              Mjesto rođenja: Dezful (Iran) Datum rođenja: 1954.

                              Glavni tajnik Svjetske zaklade za holokaust, osnovane na Međunarodnoj konferenciji o reviziji globalne predodžbe o holokaustu 2006. godine, za čiju je organizaciju Ramin bio odgovoran u ime iranske vlade. Kao zamjenik ministra zadužen za tisak do prosinca 2013. bio je glavna osoba odgovorna za cenzuru. Izravno je odgovoran za zatvaranje mnogih reformističkih novina (Etemad, Etemad-e Melli, Shargh itd.), zatvaranje neovisnog novinarskog sindikata te zastrašivanje ili uhićivanje novinara.

                              23.3.2012.

                              69.

                              MORTAZAVI Seyyed Solat

                              Mjesto rođenja: Meibod (Iran) Datum rođenja: 1967.

                              Gradonačelnik Mashada, drugog najvećeg grada u Iranu u kojemu se redovito odvijaju javna pogubljenja. Bivši zamjenik ministra unutarnjih poslova za politička pitanja. Bio je odgovoran za represiju protiv osoba koje su javno govorile u obranu svojih zakonskih prava, između ostalog slobodu izražavanja. Kasnije je imenovan predsjednikom Iranskog izbornog odbora za parlamentarne izbore u 2012. i za predsjedničke izbore u 2013.

                              23.3.2012.

                              73.

                              FAHRADI Ali

                              Tužitelj u Karaju. Odgovoran za teška kršenja ljudskih prava, obnašanje dužnosti tužitelja na suđenjima na kojima se donosila smrtna kazna. U regiji Karaj zabilježen je velik broj pogubljenja dok je on bio tužitelj.

                              23.3.2012.

                              74.

                              REZVANMA-NESH Ali

                              Tužitelj. Odgovoran je za teška kršenja ljudskih prava, između ostalog umiješanost u pogubljenje maloljetnika.

                              23.3.2012.

                              75.

                              RAMEZANI Gholamhosein

                              Voditelj sigurnosne službe u Ministarstvu obrane. Bivši voditelj zaštite i sigurnosti u IRGC-u do ožujka 2012. Bivši zapovjednik obavještajnog krila IRGC-a do listopada 2009. Sudjelovao je u suzbijanju slobode izražavanja, između ostalog povezanošću s odgovornima za uhićenja blogera/novinara u 2004. te je navodno imao ulogu u suzbijanju postizbornih prosvjeda u 2009.

                              23.3.2012.

                              77.

                              JAFARI Reza

                              Datum rođenja: 1967.

                              Savjetnik Disciplinskog suda za suce od 2012. Član „Odbora za utvrđivanje kriminalnog internetskog sadržaja”, tijela odgovornog za internetske stranice i cenzuru društvenih medija. Bivši voditelj posebnog kaznenog progona kibernetičkog kriminala između 2007. i 2012. Bio je odgovoran za suzbijanje slobode izražavanja, između ostalog pomoću uhićenja, pritvora i kaznenog progona blogera i novinara. Osobe uhićene zbog sumnje u kibernetički kriminal zlostavljane su i podvrgnute nepoštenom sudskom postupku.

                              23.3.2012.

                              78.

                              RESHTE-AHMADI Bahram

                              Sudac redovnog suda sjevernog Teherana. Bivši nadzornik Ureda državnog odvjetništva u Teheranu. Zamjenik voditelja Ureda za zatvorske poslove pokrajine Teheran. Bivši zamjenik tužitelja u Teheranu do 2013. Vodio je centar za progone Evin. Bio je odgovoran za uskraćivanje prava zagovarateljima ljudskih prava i političkim zatvorenicima, između ostalog posjeta i drugih prava zatvorenika.

                              23.3.2012.

                              79.

                              RASHIDI AGHDAM, Ali Ashraf

                              Upravitelj zatvora Evin, imenovan sredinom 2012. Od njegovog imenovanja, uvjeti u zatvoru su se pogoršali, a izvješća spominju sve lošije postupanje prema zatvorenicima. U listopadu 2012. devet zatvorenica započelo je štrajk glađu iz protesta zbog kršenja njihovih prava i nasilnog postupanja od strane zatvorskih čuvara.

                              12.3.2013.

                              80.

                              KIASATI Morteza

                              Sudac 4. podružnice Revolucionarnog suda u Ahwazu, izrekao je smrtne kazne četvorici arapskih političkih zatvorenika, Tahi Heidarianu, Abbasu Heidarianu, Abd al-Rahmanu Heidarianu (trojica braće) i Aliju Sharifi. Oni su uhićeni, mučeni i obješeni bez provođenja pravičnog sudskog postupka. Ti predmeti i izostanak pravičnog sudskog postupka navedeni su u izvješću posebnog izvjestitelja UN-a za ljudska prava u Iranu od 13. rujna 2012. te izvješću glavnog tajnika UN-a o Iranu od 22. kolovoza 2012.

                              12.3.2013.

                              81.

                              MOUSSAVI, Seyed Mohammad Bagher

                              Sudac 2. podružnice Revolucionarnog suda u Ahwazu, 17. ožujka 2012. izrekao je smrtne kazne petorici Arapa iz Ahwaza, Mohammadu Aliju Amouriju, Hashemu Sha'baniju Amouriju, Hadiju Rashediju, Sayedu Jaberu Alboshoki, Sayedu Mokhtaru Alboshoki zbog „aktivnosti protiv nacionalne sigurnosti” i „mržnje prema Bogu”. Te je kazne potvrdio iranski Vrhovni sud 9. siječnja 2013. Petorica su više od godine dana bila pritvorena bez optužnice, mučena i osuđena bez pravičnog sudskog postupka.

                              12.3.2013.

                              82.

                              SARAFRAZ, Mohammad (dr.) (također poznat kao: Haj-agha Sarafraz)

                              Datum rođenja: oko 1963. Mjesto rođenja: Teheran Mjesto boravišta: Teheran Radno mjesto: Sjedište IRIB-a i Press TV, Teheran

                              Predsjednik Radiotelevizije Islamske Republike Irana (IRIB). Voditelj IRIB World Servicea i Press TV-a, odgovoran za sve odluke u vezi s programom. Blisko povezan s državnim sigurnosnim aparatom. Pod njegovim vodstvom, Press TV, zajedno s IRIB-om, surađivala je s iranskim sigurnosnim službama i tužiteljima i emitirala prisilna priznanja pritvorenika, uključujući priznanje iransko-kanadskog novinara i filmaša Maziara Baharija u tjednoj emisiji „Iran Today”. Neovisni regulator za radiodifuziju OFCOM kaznio je Press TV u Ujedinjenoj Kraljevini sa 100 000 funti zbog emitiranja Baharijevog priznanja 2011. snimljenog u zatvoru dok je Bahari bio pod prisilom. Sarafraz je stoga povezan s kršenjem prava na pošteno suđenje i pravičan sudski postupak.

                              12.3.2013.

                              83.

                              JAFARI, Asadollah

                              Tužitelj u pokrajini Mazandaran odgovoran za nezakonita uhićenja i kršenja prava pritvorenika iz Baha'ija od početnog uhićenja do njihovog zadržavanja u samici obavještajnog centra za zadržavanje. Dokumentirano je šest konkretnih predmeta u kojima je prekršeno načelo pravičnog sudskog postupka. Jafari je bio tužitelj u predmetima koji su rezultirali mnogim pogubljenjima, između ostalog javnim pogubljenjima.

                              12.3.2013.

                              85.

                              HAMLBAR, Rahim

                              Sudac 1. podružnice Revolucionarnog suda u Tabrizu. Odgovoran za teške kazne izrečene novinarima i pripadnicima azerske etničke manjine te aktivistima za radnička prava, u kojima ih je optužio za špijuniranje, djela protiv nacionalne sigurnosti, propagandu protiv iranskog režima i vrijeđanje vođe Irana. Njegove presude u mnogim slučajevima nisu bile u skladu s pravičnim sudskim postupkom, a pritvorenici su bili prisiljavani na davanje lažnih priznanja. U jednom snažno praćenom predmetu sudjelovalo je 20 humanitarnih radnika dobrovoljaca (koji su pomagali nakon potresa u Iranu u kolovozu 2012.) kojima je izrekao kazne zatvora zato jer su pokušali pomoći žrtvama potresa. Sud je te radnike proglasio krivima zbog „sudjelovanja u okupljanju i prikrivenom dogovaranju za počinjenje kaznenih djela protiv nacionalne sigurnosti.”

                              12.3.2013.

                              86.

                              MUSAVI-TABAR, Seyyed Reza

                              Voditelj Revolucionarnog tužiteljstva u Shirazu. Odgovoran za nezakonita uhićenja i loše postupanje prema političkim aktivistima, novinarima, zagovornicima ljudskih prava, baha'ijima i zatvorenicima savjesti, koji su uznemiravani, mučeni, ispitivani i uskraćen im je pristup odvjetnicima i pravičan sudski postupak. Musavi-Tabar potpisivao je sudske naloge u zloglasnom Centru za zadržavanje br. 100 (zatvor za muškarce), uključujući nalog za trogodišnje zadržavanje baha'ijske zatvorenice Rahe Sabat u samici.

                              12.3.2013.

                     Subjekti

                              Ime

                              Identifikacijski podaci

                              Razlozi

                              Datum uvrštenja na popis

                              1.

                              Centar za istraživanje organiziranog kriminala (također poznat kao: Ured za kibernetički kriminal ili Kibernetička policija)

                              Lokacija: Teheran, Iran internetska stranica: http://www.cyberpolice.ir

                              Iranska kibernetička policija, osnovana u siječnju 2011., jedinica je Policije Islamske Republike Irana, kojoj je na čelu Esmail Ahmadi-Moqaddam (naveden na popisu). Ahmadi-Moqaddam naglasio je da će se Kibernetička policija baviti antirevolucionarnim i disidentskim skupinama koje su 2009. iskoristile društvene mreže na internetu kako bi potakle prosvjede protiv ponovnog izbora predsjednika Mahmouda Ahmadinejada. U siječnju 2012. Kibernetska policija izdala je nove smjernice za internetske kafiće, prema kojima su korisnici dužni dati osobne informacije koje će šest mjeseci čuvati vlasnici kafića, kao i evidenciju internetskih stranica koje su posjetili. Pravila također zahtijevaju da vlasnici kafića instaliraju internu televiziju, odnosno video nadzor i čuvaju snimke šest mjeseci.
                              Na temelju tih novih pravila mogu nastati kontrolne knjige koje državna tijela mogu koristiti kako bi pronašla aktiviste ili bilo koga za koga se smatra da je prijetnja nacionalnoj sigurnosti. U lipnju 2012. iranski mediji izvijestili su da će Kibernetička policija pokrenuti oštre mjere protiv virtualnih privatnih mreža (VPN). Dana 30. listopada 2012. Kibernetička policija bez naloga je uhitila blogera Sattara Beheshtija zbog „djela protiv nacionalne sigurnosti na društvenim mrežama i Facebooku.” Beheshti je na svojem blogu kritizirao iransku vladu. Beheshti je 3. studenoga pronađen mrtav u svojoj zatvorskoj ćeliji te se vjeruje da su ga tijela Kibernetičke policije mučila do smrti.


title: Odluka Vijeća (EU) 2015/989 od 15. lipnja 2015. o stajalištu koje treba zauzeti u ime Europske unije u Pododboru za trgovinu i održivi razvoj osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja poslovnika Pododbora za trgovinu i održivi razvoj te popisa osoba koji će obavljati dužnost stručnjaka u postupcima skupine stručnjaka o trgovini i održivom razvoju

text:
               25.6.2015

               HR

               Službeni list Europske unije

               L 159/55

         ODLUKA VIJEĆA (EU) 2015/989
   od 15. lipnja 2015.
   o stajalištu koje treba zauzeti u ime Europske unije u Pododboru za trgovinu i održivi razvoj osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja poslovnika Pododbora za trgovinu i održivi razvoj te popisa osoba koji će obavljati dužnost stručnjaka u postupcima skupine stručnjaka o trgovini i održivom razvoju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               U članku 464. stavcima 3. i 4. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”) predviđa se djelomična privremena primjena Sporazuma.

               (2)

               U članku 3. Odluke Vijeća 2014/492/EU (2) navode se odredbe Sporazuma koje se trebaju privremeno primjenjivati, uključujući odredbe o osnivanju i funkcioniranju Pododbora za trgovinu i održivi razvoj te o trgovini i održivom razvoju.

               (3)

               Na temelju članka 376. stavka 3. Sporazuma, Pododbor za trgovinu i održivi razvoj utvrđuje vlastiti poslovnik.

               (4)

               Na temelju članka 379. stavka 3. Sporazuma, Pododbor za trgovinu i održivi razvoj na svojem prvom sastanku utvrđuje popis osoba koje žele i mogu obavljati dužnost stručnjaka u postupcima skupine stručnjaka o trgovini i održivom razvoju.

               (5)

               Primjereno je utvrditi stajalište koje treba donijeti u ime Unije u pogledu poslovnika Pododbora za trgovinu i održivi razvoj i popisa osoba koje žele i mogu obavljati dužnost stručnjaka u postupcima skupine stručnjaka o trgovini i održivom razvoju.

               (6)

               Stajalište Unije u okviru Pododbora za trgovinu i održivi razvoj trebalo bi se stoga temeljiti na priloženim nacrtima odluka,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Unije u okviru Pododbora za trgovinu i održivi razvoj osnovanog člankom 376. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja poslovnika Pododbora za trgovinu i održivi razvoj i popisa osoba koje žele i mogu obavljati dužnost stručnjaka u postupcima skupine stručnjaka o trgovini i održivom razvoju temelji se na nacrtima odluka Pododbora za trgovinu i održivi razvoj priloženima ovoj Odluci.
   2.   Predstavnici Unije u Pododboru za trgovinu i održivi razvoj mogu dogovoriti manje tehničke ispravke nacrta odluka bez daljnje odluke Vijeća.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 15. lipnja 2015.

            Za Vijeće

            Predsjednik

         Dz. RASNAČS

      (1)  SL L 260, 30.8.2014., str. 4.

      (2)  Odluka Vijeća 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 1.).

      NACRT
      ODLUKA br. 1/2015 PODODBORA ZA TRGOVINU I ODRŽIVI RAZVOJ EU-A I REPUBLIKE MOLDOVE
      od … 2015.
      o donošenju poslovnika Pododbora za trgovinu i održivi razvoj
      PODODBOR ZA TRGOVINU I ODRŽIVI RAZVOJ EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 376.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  Na temelju članka 376. stavka 3. Sporazuma, Pododbor za trgovinu i održivi razvoj sastaje se kako bi nadgledao provedbu poglavlja 13. (Trgovina i održivi razvoj) glave V. (Trgovina i pitanja povezana s trgovinom) Sporazuma.

                  (3)

                  Člankom 376. stavkom 3. Sporazuma također se predviđa da Pododbor za trgovinu i održivi razvoj utvrđuje vlastiti poslovnik.

            DONIO JE OVU ODLUKU:
      Članak 1.
      Donosi se Poslovnik Pododbora za trgovinu i održivi razvoj, kako je utvrđen u Prilogu.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za trgovinu i održivi razvoj

               Predsjednik

         (1)  SL L 260, 30.8.2014., str. 4.

         PRILOG

            POSLOVNIK PODODBORA ZA TRGOVINU I ODRŽIVI RAZVOJ EU-A I REPUBLIKE MOLDOVE

         Članak 1.
         Opće odredbe
         1.   Pododbor za trgovinu i održivi razvoj, osnovan u skladu s člankom 376. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), pomaže Odboru za pridruživanje u sastavu zaduženom za trgovinu, kako je naveden u članku 438. stavku 4. Sporazuma, pri obavljanju njegovih dužnosti.
         2.   Pododbor za trgovinu i održivi razvoj obavlja funkcije utvrđene u poglavlju 13. (Trgovina i održivi razvoj) glave V. (Trgovina i pitanja povezana s trgovinom) Sporazuma.
         3.   Pododbor za trgovinu i održivi razvoj sastavljen je od predstavnika Europske komisije i Republike Moldove, nadležnih za pitanja trgovine i održivog razvoja.
         4.   Predstavnik Europske komisije ili Republike Moldove nadležan za pitanja trgovine i održivog razvoja djeluje kao predsjednik Pododbora za trgovinu i održivi razvoj u skladu s člankom 2.
         5.   Pojam „stranke” u ovom se Poslovniku definira kako je predviđeno u članku 461. Sporazuma.
         Članak 2.
         Posebne odredbe
         1.   Primjenjuju se članci od 2. do 14. Poslovnika Odbora za pridruživanje EU-a i Republike Moldove, osim ako je u ovom Poslovniku drukčije predviđeno.
         2.   Upućivanja na Vijeće za pridruživanje čitaju se kao upućivanja na Odbor za pridruživanje u sastavu zaduženom za trgovinu. Upućivanja na Odbor za pridruživanje ili Odbor za pridruživanje u sastavu zaduženom za trgovinu čitaju se kao upućivanja na Pododbor za trgovinu i održivi razvoj.
         Članak 3.
         Sastanci
         Pododbor za trgovinu i održivi razvoj sastaje se prema potrebi. Stranke se nastoje sastati jednom godišnje.
         Članak 4.
         Izmjena Poslovnika
         Ovaj se Poslovnik može izmijeniti odlukom Pododbora za trgovinu i održivi razvoj EU-a i Republike Moldove u skladu s člankom 376. Sporazuma.

      NACRT
      ODLUKA br. 2/2015 PODODBORA ZA TRGOVINU I ODRŽIVI RAZVOJ EU-A I REPUBLIKE MOLDOVE
      od … 2015.
      o donošenju popisa stručnjaka za trgovinu i održivi razvoj u skladu s člankom 379. stavkom 3. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane
      PODODBOR ZA TRGOVINU I ODRŽIVI RAZVOJ EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 379.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  Na temelju članka 379. stavka 3. Sporazuma, Pododbor za trgovinu i održivi razvoj sastavlja popis koji sadržava najmanje 15 osoba koje žele i mogu obavljati dužnost stručnjaka u postupcima skupine stručnjaka.

            DONIO JE OVU ODLUKU:
      Članak 1.
      Popis osoba koje žele i mogu obavljati dužnost stručnjaka u postupcima skupine stručnjaka za potrebe članka 379. Sporazuma naveden je u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za trgovinu i održivi razvoj

               Predsjednik

         (1)  SL L 260, 30.8.2014., str. 4.

         PRILOG

            POPIS STRUČNJAKA ZA TRGOVINU I ODRŽIVI RAZVOJ

         Stručnjaci koje je predložila Republika Moldova

                     1.

                     Iurie BEJAN

                     2.

                     Maria Ion NEDEALCOV

                     3.

                     Alexandru STRATAN

                     4.

                     Dorin JOSANU

                     5.

                     Nicolae SADOVEI

               Stručnjaci koje je predložio EU

                     1.

                     Eddy LAURIJSSEN

                     2.

                     Jorge CARDONA

                     3.

                     Karin LUKAS

                     4.

                     Hélène RUIZ FABRI

                     5.

                     Laurence BOISSON DE CHAZOURNES

                     6.

                     Geert VAN CALSTER

                     7.

                     Joost PAUWELYN

               Predsjednici

                     1.

                     Jill MURRAY (Australija)

                     2.

                     Janice BELLACE (Sjedinjene Američke Države)

                     3.

                     Ross WILSON (Novi Zeland)

                     4.

                     Arthur APPLETON (Sjedinjene Američke Države)

                     5.

                     Nathalie BERNASCONI (Švicarska)


title: Odluka Europskog parlamenta (EU) 2015/1654 od 29. travnja 2015. o zaključenju poslovnih knjiga Europske agencije za okoliš za financijsku godinu 2013.

text:
               30.9.2015

               HR

               Službeni list Europske unije

               L 255/232

      ODLUKA EUROPSKOG PARLAMENTA (EU) 2015/1654
      od 29. travnja 2015.
      o zaključenju poslovnih knjiga Europske agencije za okoliš za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europske agencije za okoliš za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za okoliš za financijsku godinu 2013., zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija za financijsku godinu 2013., koju u skladu s člankom 287. Ugovora o funkcioniranju Europske unije podnosi Revizorski sud,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 401/2009 Europskog parlamenta i Vijeća od 23. travnja 2009. o Europskoj agenciji za okoliš i Europskoj informacijskoj i promatračkoj mreži za okoliš (5), a posebno njezin članak 13.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0083/2015),

         1.

            napominje da je završna godišnja računovodstvena dokumentacija Europske agencije za okoliš priložena izvješću Revizorskog suda;

         2.

            odobrava zaključenje poslovnih knjiga Europske agencije za okoliš za financijsku godinu 2013.;

         3.

            nalaže svojem predsjedniku da ovu odluku proslijedi izvršnom direktoru Europske agencije za okoliš, Vijeću, Komisiji i Revizorskom sudu te je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 144.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 126, 21.5.2009., str. 13.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Europskog parlamenta (EU) 2015/1703 od 29. travnja 2015. o razrješnici za izvršenje proračuna Zajedničkog poduzeća SESAR za financijsku godinu 2013.

text:
               30.9.2015

               HR

               Službeni list Europske unije

               L 255/402

      ODLUKA EUROPSKOG PARLAMENTA (EU) 2015/1703
      od 29. travnja 2015.
      o razrješnici za izvršenje proračuna Zajedničkog poduzeća SESAR za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Zajedničkog poduzeća SESAR za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća SESAR za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu Vijeća (EZ) br. 219/2007 od 27. veljače 2007. o uspostavljanju zajedničkog poduzeća za razvoj nove generacije Europskog sustava upravljanja zračnim prometom (SESAR) (5), a posebno njezin članak 4.b,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za promet i turizam (A8-0110/2015),

         1.

            daje razrješnicu izvršnom direktoru Zajedničkog poduzeća SESAR za izvršenje proračuna Zajedničkog poduzeća za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća SESAR, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 58.

         (2)  SL C 452, 16.12.2014., str. 59.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 64, 2.3.2007., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Suda od 4. lipnja 2015. o službenim blagdanima i sudskim praznicima

text:
               4.7.2015

               HR

               Službeni list Europske unije

               C 220/13

         ODLUKA SUDA
   od 4. lipnja 2015.
   o službenim blagdanima i sudskim praznicima
   (2015/C 220/04)
   SUD,
   uzimajući u obzir članak 24. stavke 2., 4. i 6. Poslovnika,
   budući da je, u skladu s tom odredbom, potrebno sastaviti popis službenih blagdana i utvrditi dane sudskih praznika,
   DONOSI SLJEDEĆU ODLUKU:
   Članak 1.
   Službeni blagdani, u smislu članka 24. stavaka 4. i 6. Poslovnika, su:

               —

               Nova godina,

               —

               Uskrsni ponedjeljak,

               —

               1. svibnja,

               —

               Uzašašće,

               —

               Duhovski ponedjeljak,

               —

               23. lipnja,

               —

               15. kolovoza,

               —

               1. studenoga,

               —

               25. prosinca,

               —

               26. prosinca.

         Članak 2.
   Za razdoblje od 1. studenoga 2015. do 31. listopada 2016. sudski praznici u smislu članka 24. stavaka 2. i 6. Poslovnika utvrđuju se kako slijedi:

               —

               Božić 2015.: od ponedjeljka, 21. prosinca 2015. do, uključivo, nedjelje, 10. siječnja 2016.,

               —

               Uskrs 2016.: od ponedjeljka, 21. ožujka 2016. do, uključivo, nedjelje, 3. travnja 2016.,

               —

               Ljeto 2016.: od petka, 22. srpnja 2016. do, uključivo, nedjelje, 4. rujna 2016.

         Članak 3.
   Ova odluka stupa na snagu na dan objave u Službenom listu Europske unije.

      U Luxembourgu 4. lipnja 2015.

         A. CALOT ESCOBAR

            Tajnik

         V. SKOURIS

            Predsjednik


title: 2001/924/EZ: Odluka Vijeća od 17. prosinca 2001. o proširenju učinaka Odluke o uspostavi programa razmjene, pomoći i osposobljavanja za zaštitu eura od krivotvorenja (Program „Periklo” ) na države članice koje nisu usvojile euro kao jedinstvenu valutu

text:
               10/Sv. 003

               HR

               Službeni list Europske unije

               56

         32001D0924

               L 339/55

               SLUŽBENI LIST EUROPSKE UNIJE

               17.12.2001.

      ODLUKA VIJEĆA

   od 17. prosinca 2001.
   o proširenju učinaka Odluke o uspostavi programa razmjene, pomoći i osposobljavanja za zaštitu eura od krivotvorenja (Program „Periklo”) na države članice koje nisu usvojile euro kao jedinstvenu valutu
   (2001/924/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:

               (1)

               Prilikom donošenja Odluke Vijeća 2001/923/EZ (3), Vijeće je utvrdilo da Odluka ima učinke u državama članicama koje su usvojile euro kao jedinstvenu valutu.

               (2)

               Međutim, razmjena informacija i osoblja te mjere pomoći i osposobljavanja koje se provode u sklopu programa trebali bi biti jedinstveni u cijeloj Zajednici i stoga bi se trebali poduzeti koraci kako bi se jamčila ista razina zaštite eura i u državama članicama koje ga nisu usvojile,

         ODLUČILO JE:
   Članak 1.
   Primjena članaka od 1. do 13. Odluke 2001/923/EZ proširuje se na one države članice koje nisu usvojile euro kao njihovu jedinstvenu valutu.
   Članak 2.
   Ova Odluka proizvodi učinke na dan objave u Službenom listu Europskih zajednica.
   Primjenjuje se od 1. siječnja 2002.

      Sastavljeno u Bruxellesu 17. prosinca 2001.

            Za Vijeće

            Predsjednica

         A. NEYTS-UYTTEBROECK

      (1)  SL C 240 E, 28.8.2001., str. 124.

      (2)  Mišljenje od 13. studenoga 2001. (još nije objavljeno u Službenom listu).

      (3)  SL L 339, 21.12.2001., str. 50.